b'\n_START_ARTICLE_\nSant Mateu Nou de Vall-llobrega\n_START_SECTION_\nDescripci\xc3\xb3\n_START_PARAGRAPH_\nL\'esgl\xc3\xa9sia parroquial de Vall-llobrega est\xc3\xa0 situada al Raval de Baix o de Mar, tamb\xc3\xa9 conegut amb el nom de barri de l\'Esgl\xc3\xa9sia. \xc3\x89s un edifici d\'una nau amb dues capelles laterals, cap\xc3\xa7alera poligonal i teulada a dues vessants. La volta \xc3\xa9s d\'aresta. La fa\xc3\xa7ana d\'acc\xc3\xa9s presenta com a element m\xc3\xa9s remarcable la llinda de la porta, amb una inscripci\xc3\xb3 en llat\xc3\xad. A la part central d\'aquest parament hi ha un petit \xc3\xb2cul, i a la part superior un gran campanar de paret de dos arcs de mig punt.\n_START_SECTION_\nHist\xc3\xb2ria\n_START_PARAGRAPH_\nL\'esgl\xc3\xa9sia de Sant Mateu fou constru\xc3\xafda el segle XVIII, segons consta a la inscripci\xc3\xb3 llatina que es troba a la llinda de la porta d\'acc\xc3\xa9s:_NEWLINE_"DIE 30 MENSIS IANVUARY 1669 FUIT CONCES_NEWLINE_SA MIHI SALVATORI BRALLA PRESBITERO ET REC_NEWLINE_TORI HVIVS ECCLESIE LICENTIA FACIENDI HA_NEWLINE_NC ECCLESIAM VT CONSTAT IN NOTARIA EPISCOPALIS"_NEWLINE_Durant el segle XIX l\'interior fou emblanquinat. Actualment la fa\xc3\xa7ana presenta el parament de pedra vista, sense arrebossar.'